cyanic-selkie/wikianc huggingface dataset:
Յոհաննես Շմիդտ
Յոհաննես Շմիդտ (Johannes Schmidt, ), գերմանացի լեզվաբան։ Բանասիրական գիտությունների դոկտոր (1865)։ Գրացի (1873 թվականից) և Բեռլինի (1876 թվականից) համալսարանների պրոֆեսոր։ Պետերբուրգի ԳԱ արտասահմանյան թղթակից անդամ (1892 թվականից)։ Աշակերտել է Ա․ Շչայխերին։ Հայտնի է հնդեվրոպական լեզուների տարածման իր ալիքների տեսությամբ, որ առաջադրել է Ա․ Շլայխերի -«տոհմածառի» սխեմայի փոխարեն։ Շմիդտը գտնում էր, որ հնդեվրոպական լեզուները փոխկապակցված են մեկից մյուսն անցնող լեզվական երևույթների ցանցով, և յուրաքանչյուր լեզու կապող օղակ է աշխարհագրականորեն հարևան լեզուների միջև։ Հնդեվրոպական հիմք լեզուն նույնպես եղել է բարբառային երևույթների մի ցանց, որի աստիճանական ծավալումով առաջացել են պատմականորեն հայտնի հնդեվրոպական լեզուները։ Այդ զարգացումը կարելի է պատկերացնել ջրի ալիքների կենտրոնից գնալով թուլացող համակենտրոն օղակների ձևով։ Շմիդտը հայերենը տեղադրել է թրակա-փռյուգական և հնդիրանական լեզուների միջև։ Նրա տեսության կարևոր սկզբունքներն ընկած են հնդեվրոպական տարածքային լեզվաբանության հիմքում։ Շմիդտը հնդեվրոպական հաշվման համակարգի ուսումնասիրությամբ գալիս է այն եզրակացության, որ հնդեվրոպացիները հարևան են եղել սեմիտներին, հետևաբար՝ նրանց նախահայրենիքը պետք է գտնված լինի Փոքր Ասիայում։ 80-ական թվականներից հարել է երիտերականների դպրոցին։
Ծանոթագրություններ
Կատեգորիա:Բոննի համալսարանի շրջանավարտներ Կատեգորիա:Գերմանացի լեզվաբաններ Կատեգորիա:Բանասիրական գիտությունների դոկտորներ Կատեգորիա:Սանկտ Պետերբուրգի գիտությունների ակադեմիայի թղթակից անդամներ Կատեգորիա:Ենայի համալսարանի շրջանավարտներ Կատեգորիա:Հնդեվրոպագետներ Կատեգորիա:Պրուսիայի գիտությունների ակադեմիայի անդամներ Կատեգորիա:Գրացի համալսարանի դասախոսներ
Մարիո Ստանիչ
Մարիո Ստանիչ (Mario Stanić, ), նախկին հարավսլավացի, խորվաթ ֆուտբոլիստ։ Խաղացել է կիսապաշտպանի դիրքում։
Ակումբային կարիերա
Ստանիչը կարիերան սկսել է «Ժելեզնիչար» ակումբում։ 1992 թ., Բոսնիայում պատերազմի սկսումից հետո, տեղափոխվեց Զագրեբի Դինամո։ 1993 թ. տեղափոխվեց Խիխոնի Սպորտինգ, իսկ 1 տարի անց՝ Բենֆիկա։ 1995-1997 թթ. հանդես է եկել Բրյուգգեում, որի կազմում 1995 թ. դարձավ Բելգիայի առաջնության լավագույն ռմբարկու։ 1997-2000 թթ. հանդես է եկել Պարմայի կազմում, 2000-2004 թթ.՝ Չելսիի։ 2003/04 մրցաշրջանում Ստանիչը ստացավ ծնկի լուրջ վնասվածք, որի հետևանքով ավարտեց կարիերան։ Ֆուտբոլիստը Չելսի տեղափոխվեց 2000 թ. հունիս ամսին 5.6 միլիոն ֆունտ ստերլինգի դիմաց։ 2000 թ. օգոստոսին Չելսիի կազմում անցկացրեց իր մեկնարկային հանդիպումը, երբ թիմը մրցում էր Վեսթ Հեմ Յունայթեդի հետ։ Այդ հանդիպումն ավարտվեց 4։ 2 հաշվով, իսկ Ստանիչն այդ խաղում դուբլ ձևակերպեց՝ օգնելով իր թիմին հաղթել տնային մրցավեճում։ Այդ գոլերից մեկը նա խփեց 35 յարդ հեռավորությունից։
Ազգային հավաքականի կազմում
Խորվաթիայի ազգային հավաքականի կազմում իր մեկնարկային հանդիպումն անցկացրել է 1995 թ. սեպտեմբերին, երբ թիմը մրցում էր Էստոնիայի ազգային հավաքականի հետ։ Հանդես է եկել 1996 թ. Եվրոպայի, 1998 թ. Աշխարհի առաջնությունների ժամանակ։ 1998 թ. Աշխարհի առաջնության ժամանակ, որը կայացավ Ֆրանսիայում, Ստանիչը կարողացավ նվաճել բրոնզե մեդալ։ Աշխարհի առաջնությունների ժամանակ կարողացել է դառնալ առաջին գոլի հեղինակը իր ազգային հավաքականի կազմում, երբ թիմը մրցում էր Յամայկայի ազգային հավաքականի հետ։ Ազգային հավաքականի կազմում իր վերջին հանդիպումն անցկացրել է 2003 թ. ապրիլին։
1991 թ. Ստանիչը ևս 2 հանդիպում անցկացրել է Հարավսլավիայի ազգային հավաքականի կազմում։
Հղումներ
• Մարիո Ստանիչը www.footballplayers.ru կայքում
Կատեգորիա:Ֆուտբոլիստներ այբբենական կարգով Կատեգորիա:1972 ծնունդներ Կատեգորիա:Ապրիլի 12 ծնունդներ Կատեգորիա:Սարաևո քաղաքում ծնվածներ Կատեգորիա:Հարավսլավացի ֆուտբոլիստներ Կատեգորիա:Խորվաթ ֆուտբոլիստներ Կատեգորիա:Չելսիի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ
Ջորջ Կաննինգ
Զորջ Կաննինգ (George Canning, ), Մեծ Բրիտանիայի պետական գործիչ, Տորիների կուսակցության ղեկավարներից, 1793 թվականից՝ խորհրդարանի անդամ, 1807-1809 թվականներին և 1822-1827 թվականներին՝ արտաքին գործերի նախարար։
1814-1816 թվականներին՝ դեսպան Լիսաբոնում, 1827 թվականին՝ վարչապետ։
Ծանոթագրություններ
Կատեգորիա:Միացյալ Թագավորության վարչապետներ Կատեգորիա:Օքսֆորդի համալսարանի շրջանավարտներ Կատեգորիա:Լոնդոնի թագավորական ընկերության անդամներ Կատեգորիա:Ֆրանսիայի քաղաքական գործիչներ Կատեգորիա:Ֆրանսիացի դիվանագետներ Կատեգորիա:Ֆրանսիացի փաստաբաններ Կատեգորիա:Ֆրանսիացի պետական գործիչներ
Մարդու մորֆոլոգիա
Կատեգորիա:Մարդաբանություն
Վանական Հյեմին
Ռայան Բոնգսոկջու (라이언 봉석 주, ) կորեացի-ամերիկացի վանական Կորեայի բուդդիստական ​​խմբավորման պատկանող, որը ակտիվ գործունեություն է ծավալում Հարավային Կորեայում։ Նրա իրական անունը Ռայան Բոնգսոկջու է, իսկ նրա իրավաբանական անունը ՝ Հյեմին։ Կորեայում օտարերկրացիների գրանցման համար այն գրանցվել է որպես Ջու Բոնգսոկ, որը Կորեայի քաղաքացիության ժամանակ առաջին անունն էր։ Նա 7 տարի ծառայել է որպես կրոնական ուսումնասիրությունների պրոֆեսոր ԱՄՆ Մասաչուսեթս նահանգի Հեմփշիր քոլեջում, ներկայումս՝ Նյու Յորքի Բուլգվանգսուն ինստիտուտի նահանգապետի օգնականն է և Սեուլի <<Կոտրված սրտեր>> դպրոցի տնօրենը:Նա թվիթերյան օգտատու է և հեղինակ այնպիսի մեծ վաճառք ունեցող գրքերի, ինչպիսիք են ՝ «Սերը թերի բաների հանդեպ», «Բաներ, որոնք կտեսնես, երբ կանգ առնես» և «Զարթոնք երիտասարդ օրերին»:«Բաներ, որոնք կտեսնես,երբ կանգ առնես» գիրքը, հրատարակությունից 7 ամիս անց, գերազանցեց 1 միլիոն օրինակը, հումանիտար և ազատ ​​արվեստի գրքերի շարքում սահմանեց «կարճ ժամանակահատվածում 1 միլիոն օրինակ թաղարկելու» ռեկորդ, և հրապարակումից 3 ամիս անց այն բեսթսելլերի առաջին հորիզոնականում էր (համաձայն «Կիոբո» գրախանութի) և 16 շաբաթ շարունակ պահպանում էր իր զբաղեցրած դիրքը ։Ըստ <<Սիսա>> հեռուստաալիքի՝ 2012 թվին, որպես ազդեցիկ կրոնական բուդդայական գործիչ՝ Բոբջոնգ, Սոնգչոլ և Փոնլյուն վանականներից հետո, Բոնգ Սոկջուն 9-րդ տեղն էր զբաղեցնում ։Նա սկսեց մարդկանց հայտնի դառնալ `մոտենալով կյանքի խնդիրներին` կարեկցանքի, այլ ոչ թե խրատների միջոցով և վերացական իմաստներ հաղորդելով կոնկրետ և հեշտ խոսքի միջոցով։ Ամեն օր ավելի քան 1.3 միլիոն մարդ բաժանորդագրվում է Kakaotalk հավելվածում տեղադրված «Ջերմ աջակցություն Հեմին վանականի կողմից» էջին։
Կյանքը
Ծնվել է Դեջոնում, մեծացել՝ Սեուլում, Կորեայում ավագ դպրոցն ավարտելուց հետո, տեղափոխվել ԱՄՆ և ուսումնասիրել կրոն Կալիֆոռնիայի Բերկլիի համալսարանում:Դեռ ավագ դպրոցում սովորելու ժամանակներից ի վեր, կյանքի հիմնական հարցերի մասին խորհելիս, նա կարդում է  Կրիշնամուրտիի «Հեղափոխությունը ինքն իրենից» գիրքը և սկսում հետաքրքրվել կրոնով ու փիլիսոփայությամբ, այնուհետև սկսում հետապնդել լուսավորությանը։ Այդ ժամանակից ի վեր նա հանդիպում և ուսումնասիրում է  շատ բուդդայական ուսուցիչների Հնդկաստանում, Հարավային Կորեայում և ԱՄՆ-ում, այդ թվում `14-րդ Դալայ Լամային, և շատ ուրիշներին քոլեջի ուսանողների շրջանում։Լուսավորությունն ապրելու ցանկություն ունենալով, որը նա միայն ակադեմիկորեն էր ուսումնասիրել, 2000 թվականին Հեյնսա տաճարում ընդունելով բուդդիստական տասը պատվիրանները, դառնում է Ցոգյե աղանդի վանական, ապա 2008 թվականին Ցիգջիսա տաճարում ընդունում Բիգուի պատվիրաններ:Այդ ժամանակվանից նա ծառայում էր Բոնգամսա տաճարում, Անգուգսոնոնում, Սալոր կոչվող գյուղում և Դհարամսալայում։ 2015-ին նա թողնում է ԱՄՆ-ում կրթությունը կիսատ և վերադառնում Սեուլ ՝ հիմնելու << Կոտրված սրտերի>> դպրոցը պրոֆեսիոնալ բուժակների հետ միասին ՝ կարիքի մեջ գտնվող մարդկանց հոգիները բուժելու համար:Այն իրականացնում էր անվճար բուժման ծրագիր նրանց համար, ովքեր առաջինն էիեն ուղարկում իրենց ընտանիքներին, քաղցկեղով ախտորոշվածներին, հաշմանդամ երեխաներ դաստիարակող ծնողներին, դժվարությամբ աշխատանք փնտրողներին, վիժման ցավերով տառապող կանանց  և այլն։ 2012 թվականից ի վեր պարբերականորեն աշխատում է որպես Wistart- ի փոխանակման դեսպան ՝ օգնելու Կորեայում ցածր եկամուտ ունեցող երեխաներին :Նա խորը բարեկամական կապեր ունի այնպիսի ոչ բուդդայական գործիչների հետ, ինչպիսիք են Կորեայում կաթոլիկ միանձնուհի Լի Հե Ինը և Կորեայի բողոքական հովիվ Ցո Ջոնգմինը:Ավագ դպրոցն ավարտելուց և ԱՄՆ-ում ուսանելուց հետո պարզ է դառնում, որ նա հրաժարվել էր կորեական քաղաքացիությունից և ներկայումս Ամերիկայի քաղաքացի է:Կորեացի տղամարդիկ ավագ դպրոցն ավարտելուց հետո պետք է զորակոչվեն բանակ, բայց վիճելի է ՝ արդյո՞ք նա հրաժարվել է կորեական քաղաքացիությունից ՝ խուսափելու համար զինվորական ծառայությունից։
Բարդուղիմեոս Քուբինսի 500 գլխարկները (գիրք)
Բարդուղիմեոս Քաբինսի 500 գլխարկները (The 500 Hats of Bartholomew Cubbins), մանկական գիրք, որը գրել և նկարազարդել է Թեոդոր Գեյսելը, Դոկտոր Սուս գրչանունով և հրատարակվել է Vanguard Press հրատարակչության կողմից 1938 թվականին։ Ի տարբերություն Գեյսելի գրքերի մեծամասնության, այն արձակ է, այլ ոչ թե հանգավոր և չափածո։ Գեյսելը, ով գլխարկների հավաքորդ էր, պատմության գաղափարը հղացել է Նյու Յորքից Նյու Անգլիա գնացքում ճամփորդելիս, երբ նստած էր գլխարկով մի գործարարի հետևում. ուղևորն այնքան պաշտոնական ու ձևական էր, որ Գեյսելը պարապությունից մտածեց, թե ինչ կլինի, եթե վերցնի տղամարդու գլխարկը և այն պատուհանից դուրս նետի։ Գեյսելը եզրակացրեց, որ տղամարդն այնքան «խիստ» էր, որ պարզապես նորը կաճեցնի ։
Բարդուղիմեոսի և Դերվին թագավորի կերպարները վերամարմնավորվել են մեկ տասնամյակ անց Դոկտոր Սուսի Բարդուղիմեոս և Օոբլեք գրքում։
Սյուժե
Գործողությունները տեղի են ունենում ֆեոդալական ժամանակներում, Դիդդի թագավորությունում։ Մի երիտասարդ գյուղացի՝ Բարդուղիմեոս Քաբինսը, ապրում է թագավորության ծայրամասում իր ընտանիքի հետ։ Նա կրում է հասարակ կարմիր գլխարկ՝ մեկ սպիտակ փետուրով, որը փոխանցվել է ընտանիքին սերունդների ընթացքում։ Մի օր Բարդուղիմեոսին ուղարկում են քաղաք` հատապտուղներ վաճառելու, երբ նա հանդիպում է ձիով փողոցն անցնող Դերվին թագավորին։ Ըստ օրենքի՝ ենթադրվում է, որ մարդը պետք է հանի իր գլխարկը, երբ թագավորն անցնի կողքով, բայց Բարդուղիմեոսը, ըստ երևույթին, չի հետևում կանոններին, չնայած ձեռքին գլխարկ ունի, և նրան հրամայվում է հանել գլխարկը։ Բարդուղիմեոսն այդպես է վարվում, բայց խորհրդավոր կերպով հայտնվում է մեկ այլ գլխարկ. երբ նա փորձում է հեռացնել այս մեկը, հայտնվում է մեկ ուրիշը։ Անհայտ պատճառներով, երբ Բարդուղիմեոսը հանում է մի գլխարկ, ամեն անգամ նրա գլխին հայտնվում է մեկ ուրիշը։
Երիտասարդ տղային տանում են ամրոց, որտեղ բազմաթիվ մարդիկ փորձում են գլխարկը հանել Բարդուղիմեոսի գլխից, բայց բոլոր փորձերն ավարտվում են անհաջողությամբ։ Թագավորական գլխարկագործը սարսափահար փախչում է, թագավորի երիտասարդ եղբորորդին չի կարողանում նետերով պոկել գլխարկները, մեծ աղեղնավորը նույնպես ձախողվում է իր երկար աղեղով, և Կախարդը փորձում է անիծել գլխարկը, բայց պնդում է, որ իրենց կախարդանքը կաշխատի միայն «Տասը կարճ տարիներ». Թագավորը, վրդովված բոլոր փորձերից, ուղարկում է Բարդուղիմեոսին մահապատժի ենթարկելու, բայց ևս մեկ անգամ օրենքները խանգարում են, քանի որ մարդը չի կարող մահապատժի ենթարկվել Դահիճի կողմից՝ գլխարկը գլխին։
Թագավորի զարմիկը որպես պատիժ առաջարկում է Բարդուղիմեոսին նետել ամենաբարձր աշտարակից։ Թագավորը, թեև մասամբ վրդովված է այդ գաղափարից, համաձայնում է։ Բարդուղիմեոսը սկսում է արագ հրել գլխարկները, աշտարակ բարձրանալու ընթացքում։ Գլխարկների առաջանալը շարունակվում է, և դրանք սկսում են առաջանալ ավելի ու ավելլի շքեղ և գեղեցիկ մեջ 451-րդ գլխարկը։ 451-րդ գլխարկն ունի երկու փետուր, մինչդեռ 452-րդ գլխարկը երեք փետուր ունի, իսկ 453-րդ գլխարկը երեք փետուր և փոքրիկ գոհար և այլն։ Վերջիվերջո, 500-րդ գլխարկն առաջանում է որպես ամենամեծը, որը պատված է հսկայական գոհարներով, հազվագյուտ թռչունների փետուրներով և ոսկեզօծ է, թեև Բարդուղիմեոսը, թվում է, անտեղյակ է այդ փաստին։
Թագավորը ապշած է 500-րդ գլխարկի գեղեցկությունից, բայց եղբորորդին այն տեսնելով` ավելի է բորբոքվում, քան նախկինում։ Նա փորձում է Բարդուղիմեոսին հրել աշտարակից՝ հակառակ թագավորի ցանկությանը։ Բայց թագավորը փրկում է Բարդուղիմեոսի կյանքը և ծեծելով պատժում եղբորորդուն։ Դերվին թագավորը հետաձգում է վճիռը` Բարդուղիմեոսից խնդրելով բոլոր 500 գլխարկները՝ 500 ոսկե մետաղադրամի դիմաց։ Բարդուղիմեոսը համաձայնում է և ուղարկվում տուն՝ ստանալով իր հսկայական պարգևը, մինչդեռ թագավորը բոլոր գլխարկները պահում է հսկայական սնդուկի մեջ՝ տարիներ շարունակ հիանալու համար։
Պատմությունն ավարտվում է նրանով, որ պատմողը խոստովանում է, որ ոչ ոք չգիտի կամ երբևէ չի իմացել, թե ինչն է այս տարօրինակ իրադարձության պատճառը, բայց ավելի քան հավանական է, որ այն երբեք չի կրկնվի։
Ընդունելություն
Գիրքը դրական արձագանքներ է ստացել քննադատների կողմից։ The New York Times թերթի գրախոսը գիրքն անվանել է «հիասքանչ ծաղրածություն, որը պահում է անսպասելիությունը և զարմանքը մինչև վերջ» ։ Booklist-ը, որը քննադատել էր Գեյսելի նախորդ` «Եվ կարծել, որ ես տեսա այն Մալբերի փողոցում» գիրքը, որը պարունակում էր մեծաքանակ նյութ միայն մեկ կոմիքսի համար, գովաբանել է «500 գլխարկը» որպես «նոր գաղափար, որը վերածվել է ամբողջական հեքիաթի, ոչ այնքան երկար, ոչ շատ կարճ, այլ իսկը չափին։ Կիրակնօրյա հավելվածների և Գրիմ եղբայրների արանքում ինչ-որ տեղ, դոկտոր Սուսը պատրաստել է պատկերագիրք, որը համատեղում է երկուսի առանձնահատկությունները» ։
Ալեքսանդր Լեյնգը, ով աշխատել էր Գեյզելի հետ Dartmouth Jack-O-Lantern հումորային ամսագրի վրա, Dartmouth Alumni Magazine-ում գրքի իր գրախոսության մեջ գրել է. «Նրա մի քանի այլ զբաղմունքները, որքան էլ որ խելահեղորեն հետաքրքրաշարժ են, կարող են լինել միայն նախերգանքը նրա իրական կոչման բացահայտման համար։ Այն, որ նա հազվագյուտ և խելահեղ հանճար է, հայտնի է եղել նրա վաղ ուսանողական դժվարությունների շրջանից։ Այժմ պարզ է դառնում, որ իրենն է երեխաների կողմից սիրված տրամաբանական, երջանիկ խելահեղությունը։ Ես չեմ տեսնում, թե ինչն է խանգարում նրան դառնալ մեր ժամանակների Գրիմը » :
Արտաքին հղումներ
Կատեգորիա:Դոկտոր Սուսի գրքեր Կատեգորիա:Դոկտոր Սուս Կատեգորիա:Անգլերեն գրքեր Կատեգորիա:Մանկական գրքեր Կատեգորիա:Արձակ ստեղծագործություններ
Կենսագրական երեւելի արանց
Կենսագրական երևելի արանց, կամ կարճ Կենսագրութիւն երևելի արանց, զոր ծաղկաքաղ համառօտեաց յընդարձակ բառարանէն իւրմէ յերկուս հատորս, Մատթեոս Թեոփիլյանի 1839 թվականին Վենետիկում հրատարակած հայ և օտար ականավոր մարդկանց, գերազանցապես եկեղեցական գործիչների կենսագրությունները պարունակող կենսագրական բառարան։ Հայ իրականության մեջ առաջին կենսագրական բառարանն է։ Առաջին հատորը 964 էջ է, երկրորդը՝ 1071։ Նյութերը քաղված են ֆրանսերեն և լատիներեն հանրագիտական բառարաններից ։
Ծանոթագրություններ
Կատեգորիա:Բառարաններ
Քաջարանի լեռնանցք
Քաջարանի լեռնանցք, Կապուջիղի լեռնանցք, Կապուտջուղի լեռնանցք, Կապուտջիղի լեռնանցք, Ղափուջիղի լեռնանցք, լեռնանցք Հայաստանի Սյունիքի մարզում՝ Զանգեզուրի լեռնաշղթայի Կապուտջուղ լեռնագագաթից հարավ՝ 3280 մ բարձրության վրա։ Քաջարանի լեռնանցքով է անցնում Կապան-Նախիջևան ճանապարհը ։ Լեռնանցքը Ողջի գետի հովիտը կապում է Գիլանչայ գետի հովտին։ Ձմռան ամիսներին փակվում է ։
Ծանոթագրություններ
Կատեգորիա:Լեռնանցքներ այբբենական կարգով Կատեգորիա:Հայաստանի լեռնանցքներ Կատեգորիա:Սյունիքի մարզի լեռնագրություն
Հարբին
Հարբին (哈尔滨), քաղաք Չինաստանի հյուսիս-արևելքում, Սունգարի գետի ափին։ Հեյլունցզյան նահանգի վարչական կենտրոնն է։ Մոտ 10 635 971 բնակիչ (2010)։ Երկաթուղային, գետային և օդային հաղորդակցության խոշոր հանգույց է։ Զարգացած է մեքենաշինությունը, էլեկտրաէներգետիկական, էլեկտրատեխնիկական, նավթի և քիմիական արդյունաբերության սարքավորումների արտադրությունը, նավաշինությունը, սարքա-հաստոցաշինությունը, ինչպես նաև քիմական, տեքստիլ, փայտամշակման, սննդի և կաշվի արդյունաբերությունը։ Հարբինը հիմնադրվել է 1898 թվականին, Ռուսաստանի կողմից Արևելա-Չինական երկաթուղու կառուցման ժամանակ։
Կատեգորիա:Չինաստանի քաղաքներ Կատեգորիա:1898 թվականին հիմնադրված բնակավայրեր
Գործող հրաբուխ
Գործող հրաբուխ, հրաբուխ, որի ժայթքումը տեղի է ունենում ներկայում կամ տեղի է ունեցել պատմականորեն մոտ ժամանակաշրջանում։ Այս կարգին են պատկանում նաև մշտական ֆումատոզային գործունեություն ունեցող հրաբուխները, օրինակ Վեզուվը (79), Պելե (1902), Կլյուչևսկայա և այլն։ Ներկա դրությամբ հաշվվում է մոտ 850 գործող հրաբուխ, որոնք գտնվում են ակտիվ վիճակում։ Հրաբուխների մեծ մասը գտնվում է Խաղաղ օվկիանոսի ափերին ու կղզիներում (381 հատ) և հավայան (61 հատ) ։
Ծանոթագրություններ
Կատեգորիա:Ակտիվ հրաբուխներ Կատեգորիա:Հրաբխագիտություն
Աֆրիկայի ազգերի գավաթ 1957 (թիմերի կազմեր)
Աֆրիկայի ազգերի գավաթի 1957 թ. խաղարկությանը մասնակցեցին երեք ազգային հավաքականներ։
Նայիր նաև
Կատեգորիա:Աֆրիկայի ազգերի գավաթ (թիմերի կազմեր)
Չերեպովայա
Չերեպովայա (Черепова), գյուղ Ուկրաինայի Խմելնիցկիի մարզի Խմելնիցկիի շրջանում։
Զապրուդնի (գյուղ, Կոլոմենսկի շրջան)
Զապրուդնի (Запрудный), գյուղ Ռուսաստանի Մոսկվայի մարզի Կոլոմենսկի շրջանի կազմում։
Չեզարե Պալլավիչինո
Չեզարե Պալլավիչինո (, Cesare Pallavicino), իտալացի ինժեներ, ավիակոնստրուկտոր, աշխատել է իտալական «Breda, Caproni», «Innocenti» ընկերություններում։
Կենսագրություն
Չեզարե Պալլավիչինոն ծնվել է Հռոմում 1893 թվականին, եղել է ազնվական ընտանիքից։ 1922 թվականին բարձրագույն կրթություն է ստացել Թուրինի պոլիտեխնիկական համալսարանում՝ ավիաշինության ոլորտում։ 1927 թվականին նա որպես նախագծող ինժեներ ընդունվել է Breda ընկերություն, որտեղ կառուցել է այնպիսի ինքնաթիռներ, ինչպիսիք են՝ «Breda Ba.15», «Breda Ba.18», «Breda Ba.19», «Breda Ba.27», «Breda Ba.35» և «Breda Ba.39» ։
Որպես գլխավոր կոնստրուկտոր Չեզարե Պալլավիչինոն 1935 թվականին տեղափոխվել է «Caproni» ընկերություն։ Այնտեղ նա մշակել է մի քանի ինքնաթիռներ, ինչպիսիք են նախապատերազմական «Caproni AP.1», «Caproni Ca.135», «Caproni Ca.309», «Caproni Ca.311», «Caproni Ca.312», «Caproni Ca: 313», «Caproni Ca.314», «Caproni Ca.315» և «Caproni Ca.355», «SABCA S 47», «Caproni Ca.335», «Caproni Ca.350» և «Caproni Ca.380» ստեղծված արդեն պատերազմի տարիներին    ։
Զապրուդնի (գյուղ, Կոլոմենսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Մոսկվայի մարզի Կոլոմենսկի շրջանի բնակավայրեր
Չեզարե Պալլավիչինո
Կենսագրություն
Չեզարե Պալլավիչինոն պատերազմից հետո տեղափոխվել է իտալական «Innocenti» ընկերություն, որտեղ 1946 թվականին մասնակցել է «Lambretta» սկուտերի մշակմանը ։
Անառակ որդին (նկար, Բոսխ)
Անառակ որդին («Ճամփորդը», «Օտարականը», «Ուխտավորը»), նիդերլանդացի նկարիչ Հիերոնիմոս Բոսխի նկար։ 1931 թվականին նկարը ձեռք է բերել հոլանդական Ռոտերդամ քաղաքի Բոյմանս վան Բյոնինգենի թանգարանը. այդ պահին այն կոչվում էր «Շրջիկ վաճառականը»։ Նկարը ցուցադրվել է Բոսխին նվիրված առաջին ցուցահանդեսում (1936) ։
Չեզարե Պալլավիչինո
Կենսագրություն
Հետագայում նա ներգաղթել է Արգենտինա, որտեղ մասնակցել է փորձառու ռեակտիվ կործանիչ «FMA I.Ae. 27 Pulqui»-ի մշակմանը, եղել է նաև «FMA I.Ae. 30 Ñancú»-ի գլխավոր դիզայները ։
Անառակ որդին (նկար, Բոսխ)
Նկարը նշանավորում է նկարչի արվեստի վերջին շրջանը և տարբերվում է խիստ և հավասարակշռված կոմպոզիցիայով, գունապնակի լակոնիկ, խամրած նուրբ երանգներով։
Ուշ միջնադարի ժամանակաշրջանում համարվում էր, որ երկրային կյանքը մարդու թափառումն է ծննդից մինչև մահ, այդ պատճառով էլ թափառաշրջիկի հասկացությունը մեծ նշանակություն ուներ քրիստոնեական կյանքում։ Թափառականի այլաբանական կերպարը ուսումնասիրվել է բծախնդիր ձևով. նկարին նայողները այնտեղ փնտրել են վտանգի ու գայթակղության ակնարկներ, թե ինչ կարելի է անել այս կյանքում, և ինչից կարելի է հրաժարվել։
Նկարը նկատելի նմանություն ունի «Առվույտի տեղափոխում» եռապատկերի հետ։ Ավելի հոգնատանջ ու պատռտված ցնցոտիներով թափառաշրջիկ է պատկերված գեղեցիկ բնապատկերի ֆոնին։ Խամրած դեղնագորշավուն կոլորիտը նրբորեն փոխանցում է մռայլ օրը, որն այնքան բնորոշ է անձևրային Հոլանդիային։
Նկարը բացահայտում է Բոսխի հոռետեսությունը, որ ամենուրեք մարդուն սպառնացող վտանգ էր փնտրում։ Մարդկային կյանքում թափառաշրջիկը պետք է հաղթահարի հազարավոր գայթակղություններ և խուսափի դարանակալ վտանգներից։ Բացառությամբ շան, որ պետք է ասոցացնել զրպարտության հետ, մնացած բոլոր վտանգները ազդում են մարդու հոգու վրա։ Ամենից առաջ դա կիսաքանդ պանդոկն է ձախից, որ մարմնավորում է իր մեջ երկրային գայթակղությունները, որոնք սատանան ուղարկում է մարդուն։ Այս հաստատության կասկածելի բնույթի մասին կարելի է դատել նրա այցելուներից. աջ կողմում տղամարդը, մի կողմ քաշված, հոգում է բնական կարիքները, դռան շեմին զույգը սիրախաղ է ներկայացնում, իսկ ապակիները ջարդած պատուհանի մոտ երևում է մի կնոջ գլուխ, ով հետաքրքրությամբ հետևում է տղամարդուն։ Վարկածներից մեկի համաձայն, որն առնչվում է նկարի սյուժեին` այցելուն, որին սպասում է կինը, հենց թափառաշրջիկն է, որը, իր ճանապարհին հանդիպելով պանդոկի, ընկել է մտածմունքների մեջ, որի հիմքում հաճույքներն են։ Ուխտավորի հագուստը և նրա ճանապարհային բոլոր աքսեսուարները խորհրդանշական ձևով մեկնաբանում են նրա ներկայիս թշվառ վիճակը, մեղքի նկատմամբ հակումները, որոնք թափառաշրջիկին այնպիսի վիճակի են հասցրել, որ նա պատրաստ է նորից տրվել գայթակղության։ «Առվույտի տեղափոխում» եռապատկերի համեմատությամբ թափառաշրջիկի հոգեկան վիճակը տրված է կոնկրետ, անմիջական. Բոսխը փոփոխել է նրա ժեստերը։ Եթե եռապատկերի հատվածում նա հետապնդվում էր շան կողմից, ապա ռոտերդամյան տարբերակում տատանվում է անվճռականության մեջ` գրեթե տառապագին հայացքով շրջված լինելով պանդոկի ուղղությամբ։
Գրականություն
Կատեգորիա:Հիերոնիմոս Բոսխի նկարներ
Ակփունար (Օրդուի գավառ)
Ակփունար, գյուղ Օսմանյան կայսրությունում, Տրապիզոնի վիլայեթի Օրդուի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Օսմանյան կայսրության հայաբնակ գյուղեր
Մոկրեց (գյուղ, Տուրիի շրջան)
2001 թվականի տվյալներով Մոկրեց գյուղում բնակվում էր 728 մարդ։ Բնակավայրը զբաղեցնում է 3112 կմ² տարածք։ Բնակչության խտությունը կազմում էր 233,93 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Տուրիի շրջանի բնակավայրեր Կատեգորիա:Ուկրաինայի գյուղեր Կատեգորիա:1545 թվականին հիմնադրված բնակավայրեր
Like a Drum
"Like a Drum", ավստրալիացի հայտնի երգիչ Գայ Սեբաստիանի երգն է, որը թողարկվել է 2013 թվականի հոկտեմբերի 25-ին։
Ծանոթագրություններ
Կատեգորիա:Գայ Սեբաստիանի երգեր Կատեգորիա:2013 երգեր Կատեգորիա:2013 սինգլներ
Ինիգո Մարտինես
Ինիգո Մարտինես (իսպ.՝ Iñigo Martínez Berridi, ), իսպանացի պաշտպան, ով հանդես է գալիս իսպանական «Ռեալ Սոսիեդադում»։
«Ռեալ Սոսիեդադ»
Ինիգոն իր կարիերան սկսել է «Ռեալ Սոսիեդադի» երիտասարդական թիմում։ Տեղափոխվել է առաջին թիմ 2009 թվականին, որտեղ իր դեբյուտը նշել է 2011 թվականի սեպտեմբերի 27-ին ։ Իր առաջին գոլը թիմի կազմում խփել է 2011 թվականի հոկտեմբերի 2-ին՝ «Աթլետիկ Բիլբաոյի» դեմ խաղում ։
Պարեն (գյուղ, Պենժինսկի շրջան)
Պարեն (Парень), գյուղ Ռուսաստանի Կամչատկայի երկրամասի Պենժինսկի շրջանի կազմում։
Բնակչությունը 2006 թվականին գրանցված տվյալներով կազմում էր 66 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կամչատկայի երկրամասի Պենժինսկի շրջանի բնակավայրեր
Բուգոյնո (համայնք)
Բուգոյնո համայնք (, Бугојно), բոսնիական համայնք, որը մտնում է Բոսնիա և Հերցեգովինա ֆեդերացիայի կազմում։ Տեղակայված է Բոսնիա և Հերցեգովինայի կենտրոնական մասում։ Վարչական կենտրոնը համարվում է Բուգոյնո քաղաքը ։
Արտաքին հղումներ
Կատեգորիա:Բոսնիա և Հերցեգովինայի վարչական բաժանում
Գլեդվին Ջեբ
Վաղ կյանք և ընտանեկան կյանք
Ֆիրբեկ Հոլից է, Սիդնի Ջեբի որդին։ Կրթություն է ստացել Էթոն քոլեջում, հետո` Օքսֆորդի Մագդալեն քոլեջում` առաջին տեղ գրավելով Պատմություն առարկայից։ 1929 թվականին նա ամուսնացել է Սինթիա Նոբելի` պարոն Սաքսթոն Նոբելի դստեր հետ, ումից նա ունեցել է մեկ որդի և երկու դուստրեր. որդին` Մայլսը, և դուստրերը` Վանեսան, ով ամուսնացավ պատմաբան Հյուջ Թոմասի հետ, և Ստելլան, ով ամուսնացավ գիտնական Ջոել դե Ռոսնայի հետ։ Իր թոռնուհին` Տատիանա դե Ռոսնայը, միջազգային մակարդակի գրող է, ում գրքերը շատ լավ են վաճառվում։
Դիվանագիտական կարիերա
Ջեբը 1924 թվականին ընդունվել է Բրիտանական Դիվանագիտական ծառայություն, ուղարկվել է Թեհրան, որտեղ նա դարձել է հայտնի Հարոլդ Նիքոլսոնին և Վիթա Սաքվիլլե-Վեսթին։ Հետո նա ուղարկվեց Հռոմ, ինչպես նաև, աշխատել է Լոնդոնի Արտաքին գործերի նախարարությունում, որտեղ նա ծառայում էր որպես դիվանագիտական ծառայության ղեկավարի անձնական քարտուղար։
Համաշխարհային երկրորդ պատերազմ
1940 թվականի օգոստոսին Ջեբը նշանակվել է Տնտեսության և Պատերազմի նախարար` ունենալով նաև ժամանակավոր քարտուղարի օգնական։ 1942 թվականին նա նշանակվել էր Վերակառուցված մասնաճյուղի ղեկավարը և 1943 թվականին դարձել է խորհրդատու Արտաքին Գործերի նախարարությունում։ Այս դերում նա մասնակցել է բազում միջազգային կոնֆերանսների, այդ թվում և` Թեհրանում, Յալթայում և Պոտսդամում։
Դեսպան
Վերադառնալով Լոնդոն` Ջեբբն աշխատել է որպես Արտաքին Գործերի նախարար` Էռնեստ Բեվինի տեղակալ։ Նա Միացյալ Թագավորությունը ներկայացրել է Բրյուսելի պայմանագրի կոմիտեում անձնական դեսպանի պաշտոնով։
Քաղաքական կարիերա
Ջեբբը բակալավրիատն ավարտեց 1949 թվականին։ 1960 թվականին Ջեբբը ժառանգաբար ստացավ Բարոն Գլեդվինի կոչումը և ներառվեց քաղաքականության մեջ` որպես Լիբերալ կուսակցության անդամ։ Նա 1965-1988 թվականներին Լիբերալիստների կուսակցության ղեկավարի տեղակալն էր Լորդերի պալատում և Արտաքին գործերի նախարարության և պաշտպանության փոխխոսնակ։ Որպես գործունյա եվրոպացի` 1973-1976 թվականներին նա աշխատել է Եվրոպական խորհրդարանի անդամ։ Ջեբբը 1979 թվականին անհաջողաբար վիճարկել է Սուֆոլկի նստատավայրը Եվրոպական խորհրդարանում։ Երբ հարցրել են, թե ինչու է նա միացել Լիբերալ կուսակցությանը վաղ 1960-ական թվականներին, նա պատասխանել է, որ Լիբերալները կուսակցություն էին առանց ընդհանրության, և, որ նա ընդհանուր էր առանց կուսակցության։ Շատ Լիբերալների պես նա եռանդագին հավատում էր, որ կրթությունը բանալին էր սոցիալական բարեփոխումների։
Այլ գործունեություններ
Ջեբբը դարձել էր լավ խոհարար և երկար ժամանակ Բրիտանական կառավարության գինու կոմիտեի նախագահ։ Որպես լավ կրակող, նա երբեք չի դադարել շահագրգռված լինել որսորդական միջոցառումներին։
Մահը
Ջեբբը մահացել է 1996 թվականի հոկտեմբերի 24-ին 96 տարեկանում։
Ծանոթագրություններ
Կատեգորիա:ՄԱԿ-ի գլխավոր քարտուղարներ Կատեգորիա:Բրիտանացի դիվանագետներ Կատեգորիա:ՄԱԿ-ի պաշտոնյաներ Կատեգորիա:Օքսֆորդի համալսարանի շրջանավարտներ Կատեգորիա:Մեծ Բրիտանիայի քաղաքական գործիչներ Կատեգորիա:Բաղնիքի շքանշանի ասպետներ
Բուգոյնո (այլ կիրառումներ)
Բուգոյնո կարող է վերաբերվել.
Յայսմաւուրք (4866)
Յայսմաւուրք (4866), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4866 թվի տակ։ Ձեռագիրը գրվել է 1446 թվականին Ստեփաննոս երեց գրիչի կողմից Բաղեշում։ Ստացողը եղել է Մկրտիչ աբեղան։ Գրված է թղթի վրա, որը ունի 32x22 չափս։ Ձեռագիրը կազմված է 547 թերթից։ Գրված է երկսյուն, բոլորգրով։ Ունի կիսախորան մանրանկարներ։ Կազմը` լուսանցազարդ ստվարաթուղթ, աստառը՝ կապույտ մետաքս։ Հիշատակարաններ գրչի՝ 5բ, 241բ, 270ա, 543բ և այլուր, ստացողի, ստացողի՝ 544ա, հետագայի՝ 545ա-547ա (16-րդ դար) ։
Ծանոթագրություններ
Կատեգորիա:Մատենադարանի ձեռագրեր
Վիտամին D-ի անբավարարություն
Վիտամին D-ի անբավարարություն կամ D հիպովիտամինոզ, հաճախ առաջանում է արևի ճառագայթների (մասնավորապես՝ ուլտրամանուշակագույն B ճառագայթների) անբավարար ազդեցության հետևանքով ։ D վիտամինի հիպովիտամիոզ կարող է առաջանալ նաև սննդի մեջ վիտամին D-ի քիչ քանակի, ներծծման խանգարումների, ինչպես նաև նրա ակտիվ մետաբոլիտների փոխակերպման խանգարման դեպքում։ Վերջինս կարող է դիտվել լյարդի, երիկամների և ժառանգական խանգարումների դեպքում ։ Վիտամին D-ի անբավարարությունը ախտահարում է ոսկրերի միներալիզացիան (հանքայնացումը)՝ հանգեցնելով ոսկրերի փափկեցման (օրինակ` ռախիտի երեխաների դեպքում)։ Այն կարող է նաև հանգեցնել մեծահասակների դեպքում օստեոպորոզի և օստեոմալյացիայի խորացման և բարձրացնել կոտրվածքների ռիսկը ։ Մկանային թուլությունը նույնպես բնորոշ է վիտամին D-ի անբավարարությանը, որը մեծացնում է ընկնելու և կոտրվածքների առաջացման ռիսկը ։
Արևի ուլտրամնուշակագույն B ճառագայթները վիտամին D-ի հզոր աղբյուր են։ Սաղմոնի, ծովատառեխի և թյունիկի ճարպերը հարուստ են վիտամին D-ով։ Կաթը, հացը, հյութերը և այլ առօրյա մթերքներ որոշ չափով հարստացվում են վիտամին D-ով։ Այժմ շատ վիտամինային կոմպլեքսներ պարունակում են տարբեր չափաբաժիններով վիտամին ։
Դասակարգում
Վիտամին D-ի անբավարարությունը սովորաբար ախտորոշվում է արյան մեջ 25 հիդրօքսիվիտամին D-ի քանակության որոշմամբ ։
Վիտամին D-ի մակարդակը նորմայի նշված սահմաններում պահելը օգնում է կանխել ինչպես թերվիտամինոզի հետևանքով առաջացած կլինիկական դրսևորումները, այնպես էլ գերդոզավորման հետևանքով առաջացած թունավորման երևույթները ։
Պաթոֆիզիոլոգիա
Վիտամին D-ի անբավարարությունը հաճախ պայմանավորված է լինում արևի ճառագայթների անբավարար ազդեցությամբ։ Մարդիկ, ովքեր ունեն մուգ մաշկ կամ մելանինի բարձր պարունակություն կարող են ունենալ վիտամին D-ի սինթեզի ցածր մակարդակ ։ Մելանինը կլանում է արևի ուլտրամանուշակագույն B ճառագայթները և նվազեցնում է վիտամին D-ի առաջացումը ։ Արևապաշտպան միջոցները նույնպես նվազեցնում են վիտամին D-ի սինթեզի մակարդակը ։ Որոշ դեղամիջոցներ կարող են արագացնել վիտամին D-ի նյութափոխանակությունը՝ հանգեցնելով անբավարարության ։ Լյարդի և երիկամների որոշ հիվանդությունների դեպքում խանգարվում է վիտամին D-ի ակտիվացումը՝ բերելով հիպովիտամինոզի ։ Լյարդն անհրաժեշտ է վիտամին D-ն 25 հիդրօքսիվիտամին D-ի փոխակերպելու համար, որը ոչ ակտիվ մետաբոլիտ է, սակայն հանդիսանում է ակտիվ վիտամին D-ի նախանյութ ։
Լյարդի հիվանդությունների դեպքում 25 հիդրօքսիվիտամին D-ի խանգարվում է՝ բերելով վիտամին D-ի անբավարարության ։ Երիկամները պատասխանատու են 25 հիդրօքսիվիտամին D-ն 1,25 հիդրօքսիվիտամին D-ի փոխակերպման համար, որը համարվում է վիտամին D-ի ակտիվ ձևը։ Երիկամների հիվանդությունների դեպքում տուժում է 1,25 հիդրօքսիվիտամին D-ի՝ ակտիվ վիտամին D-ի առաջացումը ։ Աղեստամոքսային տրակտի հիվանդությունների ժամանակ դիտվող մալաբսորբցիայի (թերներծծման) դեպքում կարող է խանգարվել վիտամին D-ի ներծծման պրոցեսը՝ հանգեցնելով անբավարարության ։ Վիտամին D-ի հիպովիտամինոզը հանգեցնում է աղիներից կալցիումի ներծծման խանգարման, որի հետևանքով ակտիվանում են օստեոկլաստները, որոնք սկսում են քայքայել ոսկրային մատրիքսը ։ Հիպոկալցեմիայի դեպքում կալցիումը ոսկրերից վերաբաշխվում է դեպի արյուն, ինչպես նաև կարող է առաջանալ երկրորդային հիպերպարաթիրեոիդիզմ, որը համարվում է օրգանիզմի պատասխան ռեակցիան կալցիումի մակարդակը բարձրացնելու համար ։ Դա իրականացվում է երիկամների կողմից կալցիումի հետներծծումը բարձացնելու և ոսկրերից կալցիումի «լվացման»միջոցով ։ Երկարատև լինելու դեպքում, սա կարող է հանգեցնել մեծահասակների դեպքում օստեոպորոզի, իսկ երեխաների դեպքում՝ ռախիտի ։
Տարիք
Վիտամին D-ի անբավարարությունն ավելի շատ դիտվում է տարեց մարդկանց շրջանում՝ պայմանավորված մի քանի ռիսկի գործոնների զուգակցմամբ. արևի լույսի պակաս, սննդակարգում վիտամին D պարունակող քիչ սննդամթերք, մաշկի բարակություն։ Վերջինս հանգեցնում է արևի ճառագայթներից վիտամին D-ի քիչ կլանման ։
Ճարպի քանակություն
Քանի որ վիտամին D1-ը (խոլեկալցիֆերոլ) և վիտամին D2-ը (էրգոկալցիֆերոլ) ճարպալույծ են նրանց ներծծման և օրգանիզմում պահեստավորման համար անհրաժեշտ է ճարպի որոշակի քանակություն։ Ինչքան ցածր է ճարպի քանակությունը, այնքան մեծ է D վիտամինային անբավարարության առաջացման ռիսկը. սա ճիշտ է հատկապես որոշ մարզիկների դեպքում, ովքեր ձգտում են լինել հնարավորինս նիհար ։
Թերսնուցում
Թեև այժմ ռախիտը և օստեոմալյացիան հազվադեպ են դիտվում Մեծ Բրիտանիայում, այնուամենայնիվ ներգաղթյալների համայնքներում դիտվում են օստեոմալյացիայի «բռնկումներ» կանանց շրջանում, ովքեր թվում է թե բավականաչափ արևի ճառագայթման են ենթարկվում, սակայն կրում են տիպիկ արևելյան հագուստ։ Մաշկի մուգ գույնը և արևի լույսի պակասը չէին առաջացնում ռախիտ, քանի դեռ սննդակարգը չէր շեղվում արևելյան տիպիկ սննդակարգից, որը պարունակում է մեծ քանակությամբ միս, ձուկ, ձու և հացահատիկների քիչ քանակություն ։ Արևոտ երկրներում, որտեղ ռախիտը դիտվում է ավելի բարձր տարիքի երեխաների մոտ, վիտամին D-ի անբավարարությունը կապում են սննդի մեջ կալցիումի անբավարար քանակի հետ։ Սա բնութագրական է հացահատիկային սննդակարգի համար ։ ԱՄՆ-ում ռախիտը համարվում էր լուրջ առողջապահական խնդիր։ Դենվերում, որտեղ ուլտրամանուշակագույն ճառագայթները 20%-ով ուժեղ են քան ծովի մակարդակին, 1920-ականների վերջին 500 երեխաների 2/3-ը ունեին թեթև արտահայտված ռախիտ  ։ 20-րդ դարում ամերիկյան սննդակարգում կենդանական սպիտակուցների մասնաբաժնի բարձրացումը, համեմատաբար փոքր քանակությամբ վիտամիններով հարստացված կաթի հետ զուգակցմամբ, հանգեցրել է է ռախիտի դեպքերի կտրուկ նվազման  ։ Ուգանդայի հիվանդանոցներից մեկում կատարված հետազոտությունը ցույց տվեց, որ թերսնված և նորմալ սնվածությամբ երեխաների վիտամին D-ի մակարդակների միջև չկան նշանակալի տարբերություններ։ Երկու խմբերն էլ ռիսկի խմբում էին մաշկի մուգ գույնով պայմանավորված և երկու խմբերում էլ դիտվում էր վիտամին D-ի անբավարարաություն։ Այս հետազոտության մեջ սնման մակարդակը դեր չի ունեցել ։
Արևի ճառագայթում
Արևապաշտպան միջոցների կիրառումը տեսականորեն կարող է սահմանափակել մաշկում վիտամին D-ի սինթեզը շուրջ 95%-ով ։ Գործնականում արևապաշտպան միջոցները կիրառվում են այնպես, որ ունենան վիտամին D-ի մակարդակի վրա աննշան ազդեցություն ։ Ավստրալիայում և Նոր Զելանդիայում արևապաշտպան միջոցների քարոզչությունը հազիվ թե ազդել է վիտամին D-ի մակարդակի վրա ։ Դրանց փոխարեն հագուստն ավելի արդյունավետ է ուլտրամանուշակագույն ճառագայթներից պաշտպանման և վիտամին D-ի բնական սինթեզի ընկճման հարցում։ Հագուստները, որոնք ծածկում են մարմնի և մաշկի մեծ մասը և որոնց կրում են մշտապես, օրինակ՝ փարանջան, կորելյացվում են վիտամին D հիպովիտամինոզի հետ ։
Հասարակածից հեռու գտնվող տարածաշրջաններն ունեն արևի լույսի քանակի և ինտենսիվության սեզոնային բարձր փոփոխականություն։ Միացյալ Թագավորությունում վիտամին D-ի ցածր մակարդակ երեխաների և դեռահասների շրջանում ավելի շատ դիտվում է ձմռանը, քան ամռանը ։ Կենսակերպի այնպիսի գործոններ, ինչպիսիք են աշխատանքը փակ տարածությունում և բացօթյա հանգիստը խաղում են կարևոր դեր։
Վիտամին D-ի անբավարարությունը կապված է ուրբանիզացիայի հետ։ Դա պայմանավորված է ինչպես օդի աղտոտմամբ, որն արգելափակում է ուլտրամանուշակագույն ճառագայթները, այնպես էլ, փակ տարածություններում աշխատող մարդկանց քանակի ավելացմամբ։ Տարեց մարդիկ, ընդհանուր առմամբ, ենթարկվում են ավելի քիչ ուլտրամանուշակագույն ճառագայթման՝ հոսպիտալիզացիաներով, անշարժությամբ և նստակյաց կենսակերպով պայմանավորված, ինչն էլ հանգեցնում է վիտամին D-ի անբավարարության ։
Մաշկի մուգ գույն
Մաշկի բաց գունավորում ունեցող մարդկանց թույլ պիգմենտացիան կարող է հանգեցնել վիտամին D-ի բարձր մակարդակի, իսկ քանի որ մելանինը արգելափակում է արևի ճառագայթները, մաշկի մուգ գույն ունեցող անձանց անհրաժեշտ է վիտամին D-ի հավելյալ քանակություն հիպովիտամինոզից խուսափելու համար ։
Թերներծծում
Վիտամին D-ի անբավարարությունը տարածված է ցելիակիայով, աղիների բորբոքային հիվանդությամբ, մուկովիսցիդոզի հետևանքով առաջացած ենթաստամոքսային գեղձի արտազատական (էկզոկրին) անբավարարությամբ, կարճ աղիքի համախտանիշով հիվանդների շրջանում։ Այս բոլոր դեպքերում դիտվում է թերներծծում։ Վիտամին D-ի անբավարարություն դիտվում է նաև այն վիրահատություններից հետո, որոնց դեպքում նվազում է աղիներից ներծծման պրոցեսը, ներառյալ քաշը նվազեցնող միջամտություններ ։
Կրիտիկական հիվանդություն
Վիտամին D-ի անբավարարությունը կրիտիկական հիվանդությունների դեպքում զուգակցվում է բարձր մահացության հետ ։ Մարդիկ, ովքեր նախքան ինտենսիվ թերապիայի բաժանմունք ընդունվելը ստացել են վիտամին D, ավելի քիչ հավանական է, որ կմահանան քան նրանք, ովքեր չեն ստացել ։ Բացի այդ ինտենսիվ թերապիայի բաժանմունքում գտնվելու ընթացքում հիվանդների մոտ նվազում է վիտամին D-ի մակարդակը ։ Վիտամին D3 (խոլեկալցիֆերոլը) կամ կալցիտրիոլը կարող է նվազեցնել մահացության մակարդակը առանց նշանակալի կողմնակի էֆեկտների ։
Ախտորոշում
Վիտամին D-ի մակարդակը որոշելու համար չափվում է 25 հիդրօքսիվիտամին D-ի կոնցենտրացիան արյան մեջ։ Վիտամին D-ի մեծ մասը փոխակերպվում է 25 հիդրօքսիվիտամին D-ի, տալով ճշգրիտ պատկերացում վիտամին D-ի մակարդակի վերաբերյալ ։ 1,25 հիդրօքսիվիտամին D-ն սովորաբար չի կիրառվում վիտամին D-ի մակարդակը որոշոլու համար, քանի որ 1,25 հիդրօքսիվիտամին D-ի կոնցնետրացիան կարգավորվում է օրգանիզմի այլ հորմոնների միջոցով, օրինակ՝ պարաթիրեոիդ հորմոնի ։ 1,25 հիդրօքսիվիտամին D-ի մակարդակը կարող է մնալ նորմալ անգամ երբ մարդու մոտ առկա է վիտամին D-ի դեֆիցիտ ։
Շիճուկում 25 հիդրօքսիվիտամին D-ի մակարդակի որոշումը այն լաբորատոր թեստն է, որը կիրառվում է վիտամին D-ի անբավարարաությունը հայտնաբերելու համար ։
Խելամիտ է համարվում նաև ռիսկի խմբում գտնվող անձանց նշանակել վիտամին D՝ առանց որոշելու արյան մեջ 25 հիդրօքսիվիտամին D-ի մակարդակը, քանի որ վիտամին D-ի տոքսիկ ազդեցությունը միայն հազվադեպ է դիտվում ։
Պոտենցիալ տոքսիկ են համարվում 25 հիդրօքսիվիտամին D-ի մշտական 200 նգ/մլ (500 նմոլ/Լ)-ից բարձր մակարդակները, չնայած այս խնդրի վերաբերյալ մարդկանցից ստացված տվյալները աղքատ են։ Վիտամին D-ի թունավոր ազդեցությունը սովորաբար դիտվում է հավելանյութերի ավելցուկային կիրառման դեպքում ։ Ախտանիշները սովորաբար պայմանավորված են լինում հիպերկալցեմիայով, իսկ 25 հիդրօքսիվիտամին D-ի-ի մակարդակները սովորաբար լինում են 150նգ/մլ-ից (375 նմոլ/L) բարձր, թեև որոշ դեպքերում լինում են նաև նորմալ մակարդակներ։ Վիտամին D-ի մեծ դեղաչափեր ստացող հիվանդներին խորհուրդ է տրվում կալցիումի մակարդակի պարբերաբար հսկողություն ։
Սքրինինգ
Ըստ Ամերիկայի Միացյալ Նահանգների հիվանդությունների կանխարգելման կենտրոնի պաշտոնական ուղեցույցի, չկան բավականաչափ ապացույցներ այն մասին, որ վիտամին D-ի անբավարարության սքրինինգը օգտակար կամ շահավետ է այն անձանց դեպքում, ովքեր չեն մտնում ռիսկի խմբի մեջ կամ ասիմպտոմատիկ են ։
Բուժում
2016 թվականի տվյալների համաձայն ԱՄՆ-ում և Կանադայում վիտամին D-ի օրական խորհուրդ տրվող դեղաչափը երեխաների դեպքում կազմում է 400 IU, մեծահասակների դեպքում՝ 600 IU, իսկ 70 տարին լրացածների դեպքում՝ 800 IU ։ Կանադական մանկաբույժների ասոցիացիան խորհուրդ է տալիս հղի կամ կրծքով կերակրող կանանց օրական ընդունել 2000 IU վիտամին D, որպեսզի այն երեխաները ովքեր կերակրվում են բացառապես կրծքի կաթով օրական ստանան 400 IU վիտամին D, իսկ այն երեխաները, ովքեր բնակվում են հյուսիսային լայնության 55°-ից հյուսիս, օգոստոս ամսից մինչև ապրիլն ընկած ժամանակահատվածում ստանան օրական 800 IU ։
Վիտամին D-ի անբավարարության բուժումը կախված է անբավարարության աստիճանից ։ Բուժումն ընդգրկում է սկզբնական մեծ դեղաչափերով բուժման շրջան մինչև ցուցանիշների նորմային հասնելը, որին հաջորդում է ձեռք բերված մակարդակների պահպանման շրջանը։ Ինչքան ցածր է 25 հիդրօքսիվիտամին D-ի մակարդակը նախքան բուժումը, այնքան բարձր է այն դեղաչափը, որն անհրաժեշտ է նորմային արագ հասնելու համար ։
Սկզբնական բարձր դեղաչափերով բուժումը կարող է իրականացվել օրական կամ շաբաթական դեղաչափերով, ինչպես նաև կարող են կիրառվել մեկ կամ մի քանի միանվագ դեղաչափեր (հայտնի է նաև որպես «շթոս » թերապիա, գերմաներեն "Stoßen" բառից, որը նշանակում է «հրել») ։
Բուժման մոտեցումները տարբերվում են և չկա ընդունված միասնական մոտեցում այն բանի մասին, թե ինչպես է պետք հասնել վիտամին D-ի օպտիմալ մակարդակին։ Չնայած կան փաստեր, որոնք վկայում են այն մասին, որ վիտամին D3-ը ավելի լավ է բարձրացնում 25 հիդրօքսիվիտամին D-ի մակարդակը, այլ ապացույցներ խոսում են այն մասին, որ վիտամին D2-ը և վիտամին D3-ը ունեն նույն ազդեցությունը 25 հիդրօքսիվիտամին D-ի մակարդակը պահելու գործում ։
Օրական, շաբաթական կամ ամսական դեղաչափ
Ռախիտի բուժման համար Մանկաբույժների Ամերիկյան Ակադեմիան խորհուրդ է տալիս երեխաների բուժումը սկսել երկու-երեքամսյա բարձր դեղաչափային թերապիայով։ Այս դեպքում խոլեկալցիֆերոլի օրական դեղաչափը նորածինների դեպքում կազմում է 1000 IU, 1-12 ամսական երեխաների դեպքում 1000-5000 IU, իսկ մեկ տարեկանից բարձրերի դեպքում՝ 5000 IU ։
Մեծահասակների դեպքում անհրաժեշտ են այլ դեղաչափեր։ 2008-2009 թվականների վերլուծությունն առաջարկում է 2-3 ամիս ընդունել օրական 1000 IU խոլեկալցիֆերոլ՝ վիտամին D-ի մակարդակը 10նգ/մլ-ով բարձրացնելու համար ։ Ըստ մեկ այլ ուղեցույցի հաշվարկվում է խոլեկալցիֆերոլի հագեցման շաբաթական դեղաչափն ըստ մարմնի քաշի ։
Համաձայն վերջին տվյալների՝ Ֆրանսիայում ամբողջ բնակչության մոտ վիտամին D-ի օպտիմալ մակարդակի հասնելու համար վիտամին D-ի անբավարարությամբ և օստեոպորոզով հիվանդներին կամ բարձր ռիսկի խմբում գտնվող անձանց խորհուրդ է տրվում սկսել բուժումը միանվագ հագեցման դոզայով։ Դեղաչափը կազմում է շաբաթական 50000 IU 8 շաբաթվա ընթացքում 20 ng/mL-ից ցածր և շաբաթական 50000 IU 4 շաբաթվա ընթացքում 20-30 ng/mL ցուցանիշների դեպքում ։ Հետագայում երկարաժամկետ համալրումը պետք է շարունակել ամսական 50000 IU դեղաչափով։
Մինչ այժմ չկան վիտամին D-ի ընդունման ռեժիմի վերաբերյալ վերջնական տվյալներ և դեղաչափերի միջև իդեալական ժամանակահատվածի հարցը մնում է վիճարկելի։ Ish-Shalom et al.-ը կատարել է հետազոտություն տարեց կանանց շրջանում և համեմատել է հետևյալ դեղաչափերի էֆեկտիվությունը և անվտանգությունը. օրական 1500 IU, շաբաթական 10500 IU և 28 օրը մեկ 45000 IU ։ Դեղաչափերը տրվել են 2 ամիս շարունակ։ Նրանք եզրակացրին, որ արդյունքները նույնն են դիտվում վիտամին D-ի օրական, շաբաթական և ամսական կիրառման դեպքում։ Մեկ այլ հետազոտություն հրապարակվել է Takacs et al.-ում, որտեղ զեկուցվում էր օրական 1000 IU, շաբաթական 7000 IU, ամսական 30000 IU դեղաչափերի հավասար արդյունավետության մասին ։ Այնուամենայնիվ, այս հետազոտությունների արդյունքները տարբերվում են Chel et al.-ի զեկույցից, որտեղ օրական դեղաչափը գնահատվում էր ավելի արդյունավետ, քան ամսականը ։ De Niet et al-ի հետազոտության մեջ 60 հիվանդներ պատահականորեն բաժանվել են 2 խմբի։ Մի խումբը ստացել է օրական 2000 IU վիտամին D3, մյուսը՝ ամսական 50000 IU։ Նրանք զեկուցեցին, որ 2 դեղաչափերն ունեն նման էֆեկտիվություն, սակայն ամսական դեղաչափն ապահովում է վիտամին D-ի մակարդակի ավելի արագ նորմալացում ։
Մեկ դեղաչափային բուժում
Մեկ դեղաչափային բուժումը կիրառվում է որպես այլընտրանք այն դեպքերում, երբ կա կասկած հիվանդի կողմից բուժմանը հետևելու հետ կապված։ Մեկ դեղաչափային բուժումը կարող է իրականացվել ներարկման միջոցով, սակայն սովորաբար կիրառվում է per oral (բերանացի) եղանակը ։
Վիտամին D և սննդի ընդունում
Վիտամին D-ի ներծծման վրա ազդում է սննդի բաղադրությունը, մասնավորապես՝ ճարպի պարունակությունը։ Քանի որ վիտամին D-ն ճարպալույծ է, ենթադրվում է, որ վիտամին D-ի ներծծումը կբարելավվի, եթե հիվանդները տեղյակ լինեն, որ վիտամին D-ն պետք է ընդունել ճաշի ընթացքում։ Raimundo et al.-ը իրականացրել է տարբեր հետազոտություններ և հանգել այն եզրակացության, որ ճարպերով հարուստ սնունդը նպաստում է վիտամին D3-ի ներծծմանը ։ Կլինիկական զեկույցում նշվում է, որ 17 հիվանդների մոտ 2-3 ամսվա ընթացքում դիտվել է 25 հիդրօքսիվիտամին D-ի մակարդակի աճ 57%-ով, երբ նրանք սկսել են վիտամին D-ն ընդունել օրվա սննդի ամենամեծ չափաբաժնի հետ ։ Մեկ այլ հետազոտություն, որին մասնակցում էին 152 առողջ կանայք և տղամարդիկ եզրահանգել է, որ այն սննդակարգերը, որոնք հարուստ են մոնոչհագեցած ճարպերով բարձրացնում են վիտամին D պարունակող հավելումների էֆեկտիվությունը, իսկ պոլիչհագեցած ճարպաթթուներ պարունակողները՝ նվազեցնում ։ Cavalier E. et al.-ի իրականացրած մեկ այլ հետազոտությանը, մասնակցում էր 88 հիվանդ, ովքեր ընդունում էին 50000 IU վիտամին D՝ ճարպային լուծույթի մեջ լուծված (2 ամպուլաների տեսքով, որոնցից յուրաքանչյուրը պարունակում էր 25000 IU (D‐CURE®, Laboratories SMB SA, Brussels, Belgium)) ճարպերի բարձր պարունակությամբ նախաճաշով կամ առանց նախաճաշի։ Հիվանդների երկու խմբերի միջև նշանակալի տարբերություն չի նկատվել ։
Պահպանման փուլ
Մանկաբույժների Ամերիկյան ակադեմիան խորհուրդ է տալիս ցանկալի արդյունքին հասնելուց հետո 400 IU պահպանողական դեղաչափ բոլոր տարիքային խմբերում։ Դեղաչափն անհրաժեշտ է կրկնապատկել անհաս նորածինների, մաշկի մուգ գույն ունեցող երեխաների, արևի սահմանափակ ճառագայթմամբ տարածքներում բնակվող երեխաների, գեր մարդկանց և որոշակի դեղամիջոցներ ստացող հիվանդների դեպքում ։
Հատուկ դեպքեր
Երբեմն արյան մեջ կալցիումի անհրաժեշտ քանակությունն ապահովելու համար անհրաժեշտ է լինում վիտամին D-ի մեծ դեղաչափեր (անգամ մինչև օրական 100000 IU կամ 2.5 մգ)։ Դա կարող է դիտվել հարվահանաձև գեղձերի հեռացման (մեծ մասամբ դիալիզային հիվանդների դեպքում, ովքեր ունեն երրորդային հիպերպարաթիրեոիդիզմ) կամ հիպոպարաթիրեոիդիզմի դեպքում ։ Լյարդի քրոնիկական հիվանդությունների կամ թերներծծման դեպքում նույնպես կարող են պահանջվել վիտամին D-ի մեծ դեղաչափեր (մինչև օրական 40000 IU կամ 1 մգ)։
Համաճարակաբանություն
D վիտամինային անբավարարությամբ բնակչության տոկոսը տատանվում է անբավարարաությունը սահմանող շեմից կախված։ 25 հիդրօքսիվիտամին D-ի մակարդակի հետ կապված ուղեցույցները տարբեր մասնագետների մոտ տարբեր են և հավանաբար տատանումը հիմնված է այնպիսիս գործոնների վրա ինչպիսին է տարիքը։ Վիտամին D-ի անբավարարաության համաճարակաբանական հաշվարկները կախված են վիտամին D-ի խորհուրդ տրվող մակարդակից ։
Ըստ IOM -ի չափանիշների 1988-1994 թվականների ընթացքում D վիտամինային անբավարարություն է ունեցել ԱՄՆ-ի բնակչության 22%-ը, իսկ 2001-2004 թվականների ընթացքում՝ 36%, իսկ ըստ էնդոկրինոլոգների ասոցիացիայի ցուցանիշի 1988-1994 թվականներին՝ 55%, 2001-2004 թվականներին՝ 77% ։
2011 թվականին հիվանդությունների հսկման և կանխարգելման կենտրոնը կիրառեց IOM-ի ստանդարտները 2001-2006 թվականների ընթացքում NHANES-ի հավաքած տվյալների հիման վրա և հրապարակեց, որ այդ ընթացքւմ D վիտամինային անբավարարություն են ունեցել ԱՄՆ-ի բնակչության 32%-ը ։
Պատմություն
1918-1920 թվականներին Էդվարդ Մելանբին հայտնաբերել է կապը ռախիտի առաջացման և սննդակարգի միջև ։ 1921 թվականին Էլմեր Մակկոլումը որոշ ճարպերի մեջ հայտնաբերեց հակառախիտիկ նյութ, որը կարող է կանխել ռախիտի առաջացումը և քանի որ դա չորրորդ հայտնաբերված վիտամինն էր, այն անվանվեց վիտամին D ։ 1928 թվականին քիմիայի բնագավառում Նոբելյան մրցանակ է հանձնվել Ադոլֆ Վինդաուսին, ով հայտնաբերել է 7-դեհիդրոխոլեստերոլը, որը համարվում է վիտամին D-ի նախանյութ։
Նախքան կաթնամթերքի վիտամին D-ով հարստացումը, ռախիտը լուրջ առողջապահական խնդիր էր համարվում։ 1930-ականներից սկսած ԱՄՆ-ում կաթի յուրաքանչյուր լիտրը հարստացվում էր վիտամին D-ի 10 միկրոգրամով (400 IU)։ Դա հանգեցրեց ռախիտի դեպքերի նշանակալի նվազման ։
Հետազոտություն
Որոշ փաստեր վկայում են այն մասին, որ D հիպովիտամինոզը որոշ քաղցկեղների դեպքում կարող է կապված լինել վատ ելքի հետ, բայց այդ փաստարկներն բավարար չեն քաղցկեղի դեպքում վիտամին D նշանակելու համար ։ Քաղցկեղի զարգացման ռիսկի վրա վիտամին D-ն չունի նշանակալի ազդեցություն ։ Այնուամենայնիվ, կարծես թե վիտամին D3-ը նվազեցնում է քաղցկեղից մահացութունը, սակայն կան կասկածներ այդ տվյալների հավաստիության հետ կապված ։
Որոշ հետազոտություններ պնդում են, որ վիտամին D-ն դերակատարում ունի իմունիտետի մեջ և այն մարդիկ ովքեր ունեն D հիպովիտամինոզ կարող են խնդիրներ ունենալ վարակների որոշ տեսակների դեմ պայքարում։ Վիտամին D-ի անբավարարությունը կորելյացվում է նաև սիրտանոթային հիվանդությունների, տիպ 1 դիաբետի, տիպ 2 դիաբետի և որոշ քաղցկեղների հետ ։
Որոշ վերլուծական հետազոտություններ կապ են գտել նաև վիտամին D-ի անբավարարության և պրեէկլամպսիայի միջև ։
Ծանոթագրություններ
Կատեգորիա:Վիտամին D Կատեգորիա:Հիվանդություններ այբբենական կարգով Կատեգորիա:Հիվանդություններ Կատեգորիա:Համախտանիշներ այբբենական կարգով
Երկրորդ օրենք
Երկրորդ օրենք (իվրիտ՝ דְּבָרִים‎, Դըվաղիմ (Դըվառիմ), «Խոսքեր». լատիներեն՝ Deuteronomium; հին հունարեն՝ Δευτερονόμιον), Հնգամատյանի, Հին Կտակարանի և ամբողջ Աստվածաշունչ մատյանի հինգերորդ գիրքը։ Եբրայական աղբյուրներում այս գիրքը կոչվում է նաև «Միշներ Տորա» (բառացիորեն կրկնվող օրենք), քանի որ իր բովանդակությամբ երկրորդում է Հին Կտակարանի նախորդ օրենքի գրքերի նորմերը։ Գիրքը գրված է առաջին դեմքից, դա Մովսեսի խոսքն է՝ ուղղված իսրաելցիցերին, որոնք պատրաստվում են Հորդանան գետի անցմանը և Քանաանի նվաճմանը։
Երկրորդ օրենքն իր մեջ բովանդակում է երեք տարր՝ պատմական, օրենսդրական և խրատական։ Նպատակ ունի արմատավորել հրեաների գիտակցության մեջ մի շարք և կրոնա-բարոյական սկզբունքներ, որոնք պետք է կազմեն Իսրայելի պետական և հասարակական կարգի հիմքը։ Պատմական տարրն այս գրքում օժանդակ դեր է խաղում, Մովսեսի բոլոր հղումները պատմությանը հետապնդում են բացառապես ուսուցողական նպատակ։
(4421) Կայոր
(4421) Կայոր (Kayor), աստերոիդ աստերոիդների հիմնական գոտում։ Հայտնաբերվել է 1942 թվականի հունվարի 14-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,662638 ա. մ., առավելագույնը մոտենում է 2,1473 ա. մ. հեռավորության վրա և հեռանում 3,178 ա. մ. ։ Արեգակի շուրջ մեկ ամբողջական պտույտ է կատարում 1586,96 երկրային օրվա ընթացքում, իր ուղեծրով շարժվելով միջինում 0,226848 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 16,24° անկյուն։
Արտաքին հղումներ
Կատեգորիա:1942 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բույսերի մորֆոլոգիա
Բույսերի մորֆոլոգիա, ֆիտոմորֆոլոգիա, բույսերի ձևաբանություն, գիտություն բույսերի կառուցվածքի և ձևագոյացման պրոցեսների օրինաչափությունների մասին անհատական (օնտոգենեզ) և էվոլյուցիոն-պատմական (ֆիլոգենեզ) զարգացման ընթացքում։ Բուսաբանության կարևորագույն բաժիններից է։